PMIndiaData/PMIndiaSum huggingface dataset:
મંત્રીમંડળે આવકવેરાના સંબંધમાં બમણા કરવેરા ટાળવા અને કરચોરી અટકાવવા ભારત અને ન્યૂઝીલેન્ડ વચ્ચે સમજૂતીની ત્રીજી શરતને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે આવક પર કરવેરાના સંબંધમાં રાજકોષીય કરચોરી અટકાવવા અને બમણા કરવેરા ટાળવા માટે ભારત અને ન્યૂઝીલેન્ડ વચ્ચે આવકવેરાની સમજૂતીની ત્રીજા શરતનો અમલ કરવા અને તેને બહાલી આપવા મંજૂરી આપી છે. આ શરત પર 26 ઓક્ટોબર, 2016ના રોજ હસ્તાક્ષર થયા હતા. આ ત્રીજી શરત ભારત અને ન્યૂઝીલેન્ડ વચ્ચે કરવેરાના હેતુસર માહિતીના આદાનપ્રદાનના પ્રવાહને પ્રોત્સાહન આપશે, જે કરચોરી નિયંત્રણમાં લેવા અને બમણો કરવેરો ટાળવા મદદ કરશે. તે બંને દેશો વચ્ચે કરવેરાની આવક સંબંધિત દાવાના કલેક્શનમાં મદદ પણ કરશે. વર્તમાન સમજૂતીમાં ‘માહિતીના આદાનપ્રદાન’ પર કલમ 26નું સ્થાન શરતમાં સામેલ નવી કલમ લેશે, જે માહિતીના આદાનપ્રદાન માટે આંતરરાષ્ટ્રીય માપદંડને અનુરૂપ હશે. શરતમાં ‘કરવેરાના કલેક્શન પર સહાય’ પર નવી કલમ ઉમેરવામાં આવી છે. બંને દેશોના સંબંધિત કાયદા દ્વારા જરૂરી પ્રક્રિયા પૂર્ણ થવાના નોટિફિકેશનની તારીખે આ શરતનો અમલ શરૂ થશે. પૃષ્ઠભૂમિઃ કેન્દ્ર સરકાર આવકવેરા કાયદા, 1961ની કલમ 90 હેઠળ કરચોરી અટકાવવા કે બમણો કરવેરો ટાળવા માહિતીના આદાનપ્રદાન અને આવકવેરાની વસૂલાત માટે વિદેશી કે ચોક્કસ પ્રદેશ સાથે સમજૂતી કરવાનો અધિકાર ધરાવે છે. ભારત અને ન્યૂઝીલેન્ડ વચ્ચે સમજૂતી 3 ડિસેમ્બર, 1986ના રોજ અમલમાં આવી હતી. તેમાં પ્રથમ પ્રોટોકોલ મારફતે 1997માં સુધારો થયો હતો અને 2000માં બીજા પ્રોટોકોલ મારફતે સુધારો થયો હતો. તેના પરિણામે ભારતે આંતરરાષ્ટ્રીય ધારાધોરણો મુજબ માહિતીના આદાનપ્રદાનને વધારવા ત્રીજા પ્રોટોકોલ મારફતે તેમાં સુધારો કરવાની દરખાસ્ત રજૂ કરી હતી તથા કરવેરાના કલેક્શનમાં સહાય પર કલમ ઉમેરી હતી. તે મુજબ ન્યૂઝીલેન્ડ સાથે વાટાઘાટો શરૂ થઈ હતી અને બંને દેશો ત્રીજા પ્રોટોકોલની કલમો પર પહોંચ્યા હતા.
પેટ્રાપોલ ઇન્ટિગ્રેટેડ ચેક પોસ્ટ (આઇસીપી)નું સંયુક્તપણે ઉદ્ઘાટન

પ્રધાનમંત્રી શ્રી નરેન્દ્ર મોદી અને બાંગ્લાદેશના પ્રધાનમંત્રી શ્રી શેખ હસીનાએ આજે વીડિયો-કોન્ફરન્સિંગ મારફતે સંયુક્તપણે પેટ્રાપોલ ઇન્ટિગ્રેટેડ ચેક પોસ્ટનું ઉદ્ઘાટન કર્યું હતું. પશ્ચિમ બંગાળના મુખ્યમંત્રી મમતા બેનર્જી પણ વીડિયા કોન્ફરન્સમાં કોલકાતાથી જોડાયા હતા. ભારત-બાંગ્લાદેશ વેપાર માટે પેટ્રાપોલ-બેનાપોલ મહત્ત્વપૂર્ણ જમીન સરહદ છે. ભારત-બાંગ્લાદેશ વચ્ચે 50 ટકાથી વધારે વેપાર પેટ્રાપોલ મારફતે થાય છે. પેટ્રાપોલ આઇસીપી મારફતે રૂ. 15,000 કરોડથી વધારેનો વેપાર થાય છે, જે ભારતના અન્ય તમામ જમીન બંદર અને જમીન કસ્ટમ સ્ટેશન પર થતા કુલ વેપારથી વધારે છે. પેટ્રાપોલ-બેનાપોલ સરહદર પરથી દર વર્ષે આશરે 15 લાખ અને 1,50,000 ટ્રકની અવરજવર થાય છે. જ્યારે પેટ્રાપોલ આઇસીપી સુરક્ષા, ઇમિગ્રેશન, કસ્ટમ, અલગીકરણ વગેરે કામગીરી અસરકારક અને કાર્યદક્ષ રીતે કરવા ઉત્તમ સુવિધાઓ પ્રદાન કરશે, ત્યારે વ્યક્તિઓ, ચીજવસ્તુઓ અને પરિવહન માટે સરહદ પારની કામગીરી માટે સુવિધાઓ પણ પ્રદાન કરશે. અગરતલા (ભારત)-અખૌરા (બાંગ્લાદેશ) જમીન સરહદ પર અગરતલા આઇસીપી પછી ભારત-બાંગ્લાદેશ સરહદ પર પેટ્રાપોલ આઇસીપી બીજી આઇસીપી બનશે. તે દક્ષિણ એશિયામાં સૌથી મોટું જમીન પોર્ટ પણ બનશે. પેટ્રાપોલ આઇસીપી કાર્યરત થવાની સાથે ક્ષમતા બમણી થશે અને સ્થાનિક વેપારી સમુદાયને વાણિજ્યિક વ્યવહારના સમય અને ખર્ચમાં મોટા ઘટાડાનો ફાયદો થશે તેવી અપેક્ષા છે. પેટ્રાપોલ આઇસીપી આર્થિક સંકલનને વેગ આપવા કાર્યરત થશે તથા ભારત અને બાંગ્લાદેશ વચ્ચે જોડાણ વધારશે.
પ્રધાનમંત્રી શ્રી નરેન્દ્ર મોદી અને ઓમાનના સુલ્તાન મહામહિમ સુલ્તાન હૈથમ બિન તારિક વચ્ચે ટેલિફોનિક સંવાદ

પ્રધાનમંત્રી શ્રી નરેન્દ્ર મોદીએ આજે ઓમાનના સુલ્તાન મહામહિમ સુલ્તાન હૈથમ બિન તારિક વચ્ચે સાથે ફોન પર વાત કરી હતી. સંવાદ દરમિયાન મહામહિમ સુલ્તાને ઓમાનને ભારત દ્વારા પૂરી પાડવામાં આવતી કોવિડ -19 રસીઓ માટે ભારતની પ્રશંસા કરી હતી. નેતાઓ રોગચાળો સામે સંયુક્ત લડતમાં ગાઢ સહકાર જાળવવા સંમત થયા હતા. પ્રધાનમંત્રીએ સુલ્તાનને તેમના શાસનકાળના એક વર્ષ પૂરા થવા બદલ અને ઓમાન માટે તેમના વિઝન 2040 બદલ અભિનંદન આપ્યા હતા. નેતાઓએ સંરક્ષણ, આરોગ્ય, વેપાર અને રોકાણ સહિતના તમામ ક્ષેત્રોમાં ભારત-ઓમાનના વધતા સહકાર અંગે સંતોષ વ્યક્ત કર્યો. નેતાઓએ બંને વ્યૂહાત્મક ભાગીદારો વચ્ચેના આર્થિક અને સાંસ્કૃતિક સંબંધોને વધારવામાં ભારતીય પ્રવાસીઓની ભૂમિકાની પ્રશંસા કરી.
પીએમએ 14મી BRICS સમિટમાં ભાગ લીધો

પ્રધાનમંત્રી શ્રી નરેન્દ્ર મોદીએ 23-24 જૂન 2022ના રોજ ચીનના રાષ્ટ્રપતિ શી જિનપિંગની અધ્યક્ષતામાં આયોજિત 14મી બ્રિક્સ સમિટમાં ભારતની સહભાગિતાનું વર્ચ્યુઅલ ફોર્મેટમાં નેતૃત્વ કર્યું. બ્રાઝિલના રાષ્ટ્રપતિ જેયર બોલ્સોનારો, રશિયાના રાષ્ટ્રપતિ વ્લાદિમીર પુતિન અને દક્ષિણ આફ્રિકાના રાષ્ટ્રપતિ સિરિલ રામાફોસાએ પણ 23 જૂનની સમિટમાં ભાગ લીધો હતો. 24 જૂનના રોજ સમિટના ગ્લોબલ ડેવલપમેન્ટ, નોન-બ્રિક્સ જોડાણ સેગમેન્ટ પર ઉચ્ચ સ્તરીય સંવાદ યોજાયો હતો. 23 જૂને, નેતાઓએ આતંકવાદ વિરોધી, વેપાર, આરોગ્ય, પરંપરાગત દવા, પર્યાવરણ, વિજ્ઞાન, ટેક્નોલોજી અને નવીનતા, કૃષિ, ટેકનિકલ અને વ્યાવસાયિક શિક્ષણ અને તાલીમ સહિતના ક્ષેત્રો અને વૈશ્વિક સંદર્ભમાં બહુપક્ષીય પ્રણાલીમાં સુધારો, કોવિડ-19 રોગચાળો, વૈશ્વિક આર્થિક પુનઃપ્રાપ્તિ વગેરે મુખ્ય મુદ્દાઓ સહિત ચર્ચા કરી હતી. પ્રધાનમંત્રીએ બ્રિક્સની ઓળખને મજબૂત કરવા અને બ્રિક્સ દસ્તાવેજો, બ્રિક્સ રેલવે રિસર્ચ નેટવર્ક અને
મંત્રીમંડળે વર્ષ 2017-18માં ઇન્લેન્ડ વોટરવેઝ ઓથોરિટી ઓફ ઇન્ડિયા (આઇડબલ્યુએઆઈ) દ્વારા ભારત સરકારના બોન્ડ્સ તરીકે રૂ. 660 કરોડના એક્સ્ટ્રા બજેટરી રિસોર્સ (ઇબીઆર) ઊભા કરવાની મંજૂરીને પુનઃમાન્યતા આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે વર્ષ 2017-18માં ઇન્લેન્ડ વોટરવેઝ ઓથોરિટી ઓફ ઇન્ડિયા (આઇડબલ્યુએઆઈ) દ્વારા ભારત સરકારના બોન્ડ્સ તરીકે રૂ. 660 કરોડના એક્સ્ટ્રા બજેટરી રિસોર્સ (ઇબીઆર) ઊભા કરવાની મંજૂરીને પુનઃમાન્યતા આપી છે. બોન્ડ્સમાંથી પ્રાપ્ત ભંડોળનો ઉપયોગ આઇડબલ્યુએઆઈ દ્વારા રાષ્ટ્રીય જળમાર્ગ કાયદા, 2016 (12.4.2016થી લાગુ) હેઠળ રાષ્ટ્રીય જળમાર્ગો (એનડબલ્યુ)ના વિકાસ અને જાળવણી માટે થશે. ઇશ્યૂ થયેલા બોન્ડ મારફતે પ્રાપ્ત ભંડોળનો ઉપયોગ માળખાગત ભંડોળને સુધારવા મૂડીગત ખર્ચ માટે જ થશે. પદ્ધતિઓ વર્ષ 2017-18માં ઓળખ કરવામાં આવેલા પ્રોજેક્ટ્સ પર રાષ્ટ્રીય જળમાર્ગો વિકસાવવા માટે હાથ ધરવામાં આવનાર રોકાણ અંદાજે રૂ. 2412.50 કરોડ છે. વિશ્વ બેંકે 12.04.2017ના રોજ જલ માર્ગ વિકાસ પ્રોજેક્ટ (જેએમવીપી) માટે 375 મિલિયન ડોલરની લોન મંજૂર કરી છે. વર્ષ 2017-18 દરમિયાન જેવીએમપી માટે અંદાજિત ખર્ચ રૂ. 1715 કરોડમાંથી વિશ્વ બેંક રૂ. 857.50 કરોડની લોન રકમ રેમિટ કરશે તેવી અપેક્ષા છે. તે મુજબ, વર્ષ 2017-18માં જરૂરી કુલ ભંડોળ રૂ. 2412.50 કરોડ છે. વર્ષ 2016-17 દરમિયાન આઇડબલ્યુએઆઈએ મૂડી અસ્કયામતોના સર્જન માટે કુલ રૂ. 296.60 કરોડની ફાળવણી કરી હતી, જે 2017-18માં ઘટાડીને રૂ. 228 કરોડ કરવામાં આવી છે. આ ફરક દૂર કરવા બોન્ડ્સ બહાર પાડવામાં આવ્યા છે. રૂ. 660 કરોડના ઇબીઆરના સંબંધમાં મુદ્દલ અને વ્યાજનું ફાઇનાન્સ ભારત સરકાર કરશે. આ માટે ભારત સરકાર જહાજ મંત્રાલયની માગને અનુકૂળ અંદાજપત્રીય જોગવાઈઓ કરશે, જેથી જ્યારે જેટલી જરૂર ઊભી થાય એટલી બોન્ડ સર્વિસ જરૂરિયાતો પૂર્ણ કરી શકાય. તેમાં વ્યાજની ચુકવણી અર્ધવાર્ષિક ધોરણે અને પાકતી મુદ્દલ પર કરવામાં આવશે. આ સંપૂર્ણ કવાયત આઇડબલ્યુએઆઈ સેબી સાથે સંકલન સાધીને અને લીડ મેનેજર્સની નિમણૂક કરીને કરશે. ફંડ 2 હપ્તામાં આપવામાં આવશે, જેમાં ઋણધારકો પાસેથી આકર્ષક વળતર મળે તેવી સાઇઝ જાળવવામાં આવશે. વર્ષ 2017-18ના અંતિમ ક્વાર્ટરમાં, ખાસ કરીને વર્ષ 2017-18ના છેલ્લાં બે મહિના દરમિયાન, ઋણ ટાળવામાં આવશે. પૃષ્ઠભૂમિ: ભારત સરકાર પાસેથી કુલ અંદાજપત્રીય સહકાર અને રાષ્ટ્રીય જળમાર્ગ ધારા, 2016 હેઠળ 106 નવા રાષ્ટ્રીય જળમાર્ગોના વિકાસ અને જાળવણી માટે ફંડિંગ માટે બાહ્ય નાણાકીય ટેકો સંપૂર્ણપણે જોઈએ તો પૂરતો નથી. એટલે રૂ. 660 કરોડની બાકીની રકમનું ઇબીઆર ઊભું કરવાની પુનઃમંજૂરી લેવાની તાતી જરૂર છે (વર્ષ 2016-17 દરમિયાન રૂ. 1000 કરોડ ઊભા કરવામાં આવ્યા અને રૂ. 340 કરોડનો ઉપયોગ કરવામાં આવ્યો). વર્ષ 2016-17ના બજેટ ભાષણમાં માનનીય નાણાં મંત્રીએ નીચે મુજબ જાહેરાત કરી હતીઃ “માળખાગત ફંડિગ વધુ વધારવા સરકાર વર્ષ 2016-17 દરમિયાન એનએચએઆઈ, આરએફસી, આરઇજી, આઇઆરઇડીએ, નાબાર્ડ અને આઇડબલ્યુએઆઈ દ્વારા બોન્ડ ઇશ્યૂ કરીને રૂ. 31,300 કરોડ સુધીનું વધારાનું ફાઇનાન્સ ઊભું કરવાની મંજૂરી માંગશે.” આ જાહેરાત મુજબ, આઇડબલ્યુએઆઈને વર્ષ 2016-17 દરમિયાન પ્રથમ વખત રૂ. 1000 કરોડના માળખાગત બોન્ડ્સ ઇશ્યૂ કરવાની મંજૂરી મળી હતી. આ તેમનો પ્રથમ પ્રયાસ હોવાથી તેમને વર્ષ 2016-17 દરમિયાન આંતરિક જળમાર્ગો અને જહાજ માળખાના વિકાસ માટે ઇ-બિડિંગ માટે 01.03.2017 સુધી 7.9 ટકાના વ્યાજદરે રૂ. 340 કરોડ ઊભા કરવામાં સફળતા મળી હતી.
સરકારી તેલ માર્કેટિંગ કંપની દ્વારા કાચા તેલની આયાતના સંબંધમાં સંશોધિત નીતિ

પ્રધાનમંત્રી શ્રી નેરન્દ્ર મોદીની અધ્યક્ષતામાં આજે કેન્દ્રીય મંત્રિમંડળની બેઠકમાં સરકારી તેલ માર્કેટિંગ કંપનીઓ દ્વારા કાચા તેલની આયાત પર વર્તમાન નીતિમાં બદલાવ લાવવાને મંજૂરી અપાઈ અને તેલ માર્કેટિંગ કંપનીઓને પોતાની નીતિઓ દર્શાવવા માટેનો અધિકાર પ્રદાન કરાયો. આનાથી કાચા તેલની ખરીદી માટે વધુ કાર્યક્ષમ, સરળ અને ગતિશીલ નીતિ ઉપલબ્ધ થશે, જે છેવટે ઉપભોક્તાઓને ફાયદાકારક થશે. કાચા તેલની આયાતની વર્તમાન નીતિને વર્ષ 1979માં કેન્દ્રીય મંત્રિમંડળે મંજૂરી આપી હતી. વર્ષ 2001માં, કેન્દ્રીય મંત્રિમંડળે આ નીતિમાં કેટલાક સંશોધનોને મંજૂરી આપી. વર્તમાન નીતિએ જો કે પાછલા કેટલાક વર્ષોમાં સરકારી તેલ માર્કેટિંગ કંપનીઓની સામૂહિક ઉર્જા આવશ્યકતાઓને નિરંતર પૂર્ણ કરી છે, પરંતુ બદલાતા સમયની સાથે આ નીતિમાં બદલાવ લાવવાની આવશ્યકતા છે. બદલાતા ભૃ-રાજનૈતિક વાતાવરણમાં, કાચા તેલના આયાતની નીતિને વર્તમાન આવશ્યકતાઓને અનુરૂપ બનાવવા માટે તેમાં સંશોધન કરવાની જરૂર છે. બજારમાં ક્ષમતાની સાથે પ્રતિસ્પર્ધા કરવા માટે સ્થાનના આધારે કાચા તેલની ખરીદીની વર્તમાન બજાર પદ્ધતિઓને પૂરી રીતે અપનાવવાની આવશ્યકતા છે. વર્તમાન નીતિમાં આ સંદર્ભમાં કેટલીક સીમાઓ અને નિયંત્રણ છે, જે સંભવિત સ્ત્રોતો અને ખરીદીની પદ્ધતિઓને મર્યાદિત કરે છે. કેન્દ્રીય મંત્રિમંડળ દ્વારા 2001 માટે લેવાયેલા નિર્ણય બાદ, ભારત સરકારે સાર્વજનિક ક્ષેત્રની કંપનીઓમાંથી નવરત્ન અને મહારત્ન કંપનીઓને મહત્વપૂર્ણ અધિકાર સોંપ્યા છે. આ કંપનીઓ પ્રચાલન, નાણાકીય તેમજ રોકાણ સંબંધી વિવિધ બાબતોમાં સ્વાયતત્તા પ્રદાન કરી. તદનુસાર, કેન્દ્રીય મંત્રિમંડળે આ વાતને મંજૂરી આપી છે કે સરકારી તેલ માર્કેટિંગ કંપનીઓને સીવીસી દિશા-નિર્દેશો અનુરૂપ કાચા તેલના આયાત માટે પોતાની નીતિઓ દર્શાવવા અને તેને સંબંધિત બોર્ડ દ્વારા મંજૂર કરવાનો અધિકાર હશે. ન્યૂનત્તમ સરકાર, મહત્તમ પ્રશાસનના સિદ્ધાતને અનુરૂપ આ ઉપાયથી તેલ કંપનીઓના વહીવટ અને વ્યાવસાયિક સરળતામાં વૃદ્ધિ થશે અને તે કાચા તેલની આયાત માટે સૌથી વધુ પ્રભાવપૂર્ણ ખરીદ પદ્ધતિઓ અપનાવવામાં સક્ષમ થઈ શકશે.
માનનીય રાષ્ટ્રપતિ અને પ્રધાનમંત્રી રાષ્ટ્રીય શિક્ષણ નીતિ-2020 પર રાજ્યપાલોના સંમેલનને સંબોધિત કરશે

ભારતના માનનીય રાષ્ટ્રપતિ શ્રી રામનાથ કોવિંદ અને પ્રધાનમંત્રી શ્રી નરેન્દ્ર મોદી, 7 સપ્ટેમ્બર, 2020ના રોજ સવારે 10:30 વાગ્યે વિડિયો કોન્ફરન્સના માધ્યમથી રાષ્ટ્રીય શિક્ષણ નીતિ વિષય અંગે રાજ્યપાલોના સંમેલનના ઉદ્ઘાટન સત્રને સંબોધિત કરશે. “ઉચ્ચ શિક્ષણના પરિવર્તનમાં એનઇપી -2020ની ભૂમિકા” વિષય પર સંમેલનનું આયોજન ભારત સરકારના શિક્ષણ મંત્રાલય દ્વારા કરવામાં આવી રહ્યું છે. એનઈપી-2020 એ એકવીસમી સદીની પહેલી શિક્ષણ નીતિ છે, જે 1986ની રાષ્ટ્રીય શિક્ષણ નીતિના 34 વર્ષ પછી જાહેર કરવામાં આવી છે. એનઈપી-2020 બંને શાળા અને ઉચ્ચ શિક્ષણ સ્તરમાં મોટા સુધારા માટે લાવવામાં આવી છે. નવી રાષ્ટ્રીય શિક્ષણ નીતિ ભારતને સમકક્ષ અને જાગૃત જ્ઞાનસભર સમાજ બનાવવા માટે પ્રયત્નશીલ છે. તે ભારત-કેન્દ્રિત શિક્ષણ પ્રણાલીની કલ્પના કરે છે, જે ભારતને વૈશ્વિક મહાસત્તામાં પરિવર્તિત કરવા માટે યોગદાન આપે છે. એનઇપીના લક્ષ્ય હેઠળના વ્યાપક પરિવર્તનથી દેશની શિક્ષણ પ્રણાલીનું દ્રષ્ટાંત બદલાશે અને ભારતના માનનીય પ્રધાનમંત્રી દ્વારા કલ્પના કરવામાં આવેલા નવા આત્મનિર્ભર ભારત માટે સક્ષમ અને પુનર્જીવિત શૈક્ષણિક ઇકોસિસ્ટમ બનાવશે. દેશભરમાં રાષ્ટ્રીય શિક્ષણ નીતિ 2020ના વિવિધ પાસાઓને આવરી લેતા વિવિધ વેબિનાર, વર્ચ્યુઅલ પરિષદો અને કોન્ક્લેવનું આયોજન કરવામાં આવી રહ્યું છે. શિક્ષણ મંત્રાલય અને વિશ્વવિદ્યાલય અનુદાન આયોગ () દ્વારા અગાઉ રાષ્ટ્રીય શિક્ષણ નીતિ -2020 અંતર્ગત ઉચ્ચ શિક્ષણમાં પરિવર્તનકારી સુધારણા વિષયની કોન્ક્લેવનું આયોજન કરવામાં આવ્યું હતું, જેને પ્રધાનમંત્રી શ્રી નરેન્દ્ર મોદીએ સંબોધિત કરી હતી. 7 સપ્ટેમ્બરે રાજ્યપાલોના સંમેલનમાં તમામ રાજ્યોના શિક્ષણ મંત્રીઓ, રાજ્યની યુનિવર્સિટીઓના કુલપતિઓ અને અન્ય વરિષ્ઠ અધિકારીઓ પણ ભાગ લઈ રહ્યા છે. માનનીય રાષ્ટ્રપતિ અને પ્રધાનમંત્રીના સંબોધનનું ડીડી ન્યૂઝ પર જીવંત પ્રસારણ કરવામાં આવશે.
પ્રધાનમંત્રીએ ટાઈમ્સ ગ્રૂપના અધ્યક્ષા શ્રીમતી ઈન્દુ જૈનના નિધન અંગે દુઃખ વ્યક્ત કર્યુ

પ્રધાનમંત્રી શ્રી નરેન્દ્ર મોદીએ ટાઈમ્સ ગ્રૂપના અધ્યક્ષા શ્રીમતી ઈન્દુ જૈનના નિધન અંગે દુઃખ વ્યક્ત કર્યુ. શ્રી મોદીએ એક ટ્વીટમાં કહ્યુંઃ “ટાઈમ્સ ગ્રૂપના અધ્યક્ષા શ્રીમતી ઈન્દુ જૈન જીના નિધનથી દુઃખી છું. તેઓ તેમના સામુદાયિક સેવાના કદમો, ભારતની પ્રગતિ વિશેની તેમની આતુરતા અને આપણી સંસ્કૃતિમાં ઊંડી રૂચિ માટે હંમેશા યાદ રહેશે. હું તેમની સાથે થયેલી વાતચીતને યાદ કરૂં છું. તેમના પરિવારને સાંત્વના. ઓમ શાંતિ.”
પ્રધાનમંત્રીએ કર્ણાટકનાં ભૂતપૂર્વ મુખ્યમંત્રી શ્રી એન ધરમ સિંહનાં અવસાન પર ખેત વ્યક્ત કર્યો

પ્રધાનમંત્રી શ્રી નરેન્દ્ર મોદીએ કર્ણાટકનાં ભૂતપૂર્વ મુખ્યમંત્રી શ્રી એન. ધરમ સિંહનાં અવસાન પર શોકની લાગણી વ્યક્ત કરી છે. પ્રધાનમંત્રીએ કહ્યું હતું કે, “કર્ણાટકનાં ભૂતપૂર્વ મુખ્યમંત્રી શ્રી એન ધરમ સિંહનાં અવસાનથી દુઃખ થયું છે. આ દુઃખદાયક સમયમાં તેમનાં પરિવારજનો અને સમર્થકોને મારું આશ્વાસન.” તેમણે ઉમેર્યું હતું કે, “શ્રી એન ધરમ સિંહ કર્ણાટક અને રાષ્ટ્રીય રાજકારણમાં બહોળો અનુભવ ધરાવતાં હતાં. સમાજ પ્રત્યે તેમની અવિરત સેવા હંમેશા યાદ રહેશે.”
પ્રધાનમંત્રી 30 મેના રોજ પીએમ કેર્સ ફોર ચિલ્ડ્રન સ્કીમ હેઠળ લાભો જાહેર કરશે

પ્રધાનમંત્રી શ્રી નરેન્દ્ર મોદી 30 મે 2022ના રોજ સવારે 10:30 વાગ્યે વીડિયો કોન્ફરન્સિંગ દ્વારા પીએમ કેર્સ ફોર ચિલ્ડ્રન સ્કીમ હેઠળ લાભો જાહેર કરશે. પ્રધાનમંત્રી શાળાએ જતા બાળકોને શિષ્યવૃત્તિ ટ્રાન્સફર કરશે. આયુષ્માન ભારત – પ્રધાનમંત્રી જન આરોગ્ય યોજના હેઠળ કાર્યક્રમ દરમિયાન બાળકો માટે
પ્રધાનમંત્રીએ સંત કબીર નગરમાં મહાન સંત અને કવિ કબીરને શ્રદ્ધાસુમન અર્પણ કર્યા

પ્રધાનમંત્રી શ્રી નરેન્દ્ર મોદીએ ઉત્તરપ્રદેશમાં આજે સંત કબીર નગર જિલ્લામાં મગહરની મુલાકાત લીધી હતી. તેમણે મહાન સંત અને કવિ કબીરની 500મી પુણ્યતિથિનાં પ્રસંગે સંત કબીરની સમાધિ પર પુષ્પાંજલિ અર્પણ કરી હતી. તેમણે સંત કબીરની મજ઼ાર પર ચાદર પણ અર્પણ કરી હતી. તેમણે સંત કબીરની ગુફાની મુલાકાત લીધી હતી અને સંત કબીર અકાદમીનો શિલાન્યાસ દર્શાવતી તકતીનું અનાવરણ કર્યું હતું, જેમાં આ મહાન સંતનાં ઉપદેશો દર્શાવાયા છે. પ્રધાનમંત્રીએ જનસભામાં જણાવ્યું હતું કે, મગહરની પવિત્ર ભૂમિ પર મહાન સંત કબીરને શ્રદ્ધાંજલિ આપવાની વર્ષોની તેમની ઇચ્છા પૂર્ણ થઈ, જ્યાં કહેવાય છે કે, સંત કબીર, ગુરુ નાનક અને બાબા ગોરખનાથ વચ્ચે આધ્યાત્મિક ચર્ચા થઈ હતી. પ્રધાનમંત્રીએ કહ્યું હતું કે, સંત કબીર અકાદમીનું નિર્માણ રૂ. 24 કરોડનાં ખર્ચે થશે, જે સંત કબીરનાં વારસાનું જતન કરતી સંસ્થા બનશે તેમજ ઉત્તરપ્રદેશની પ્રાદેશિક બોલીઓ અને લોકકળાઓને જીવંત રાખશે. પ્રધાનમંત્રીએ કહ્યું હતું કે, સંત કબીર ભારતનાં આત્માનાં હાર્દનું પ્રતિનિધિત્વ કરે છે. તેમણે નાતજાતનાં બંધનો તોડ્યાં હતાં અને સાધારણ ભારતીય, ગ્રામીણ ભારતીયને સમજાય એવી ભાષામાં ઉપદેશ આપ્યો હતો. પ્રધાનમંત્રીએ કહ્યું હતું કે, ભારતનાં વિવિધ ભાગોમાં વિવિધ સમયે સંતો પ્રગટ્યાં છે, જેમણે સમાજને સામાજિક અનિષ્ટોમાંથી બહાર નીકળવા માર્ગદર્શન આપ્યું છે. ભારતનાં તમામ વિસ્તારોમાં અત્યાર સુધી જુદા-જુદા યુગમાં થયેલા સંતોનાં નામનો ઉલ્લેખ કરતાં પ્રધાનમંત્રીએ બાબાસાહેબ આંબેડકરનું નામ લીધું છે, જેમણે દરેક નાગરિકને બંધારણ મારફતે સમાનતાની ખાતરી આપી હતી. રાજકીય તકવાદનો વિરોધ કરતું નિવેદન કરતાં પ્રધાનમંત્રીએ સંત કબીરનાં ઉપદેશો યાદ કર્યા હતાં, જેમાં તેમણે આદર્શ શાસનની વ્યાખ્યા કરી હતી. તેમણે કહ્યું હતું છે, જે લોકોની લાગણી અને પીડાને સમજે એ આદર્શ શાસક છે. તેમણે કહ્યું હતું કે, સંત કબીરે એવા તમામ સામાજિક માળખાની ટીકા કરી હતી, જેમાં લોકો સાથે ભેદભાવ રાખવામાં આવે છે. આ સંદર્ભમાં પ્રધાનમંત્રીએ કેન્દ્ર સરકારની વિવિધ યોજનાઓનો ઉલ્લેખ કર્યો હતો, જેણે તમામ પ્રકારનાં સામાજિક માળખાઓનો ઉલ્લેખ કરીને ગરીબો અને વંચિતોને સક્ષમ બનાવ્યાં છે. આ યોજનાઓમાં જન ધન યોજના, ઉજ્જવલા યોજના, વીમા યોજનાઓ, શૌચાલયનું નિર્માણ અને સબસિડીનું પ્રત્યક્ષ હસ્તાંતરણ સામેલ છે. તેમણે માર્ગ, રેલવે, ઓપ્ટિકલ ફાઇબર વગેરે જેવા વિવિધ માળખાગત ક્ષેત્રોની કામગીરીમાં ઝડપ આવી હોવાનો ઉલ્લેખ પણ કર્યો હતો. તેમણે કહ્યું હતું કે, કેન્દ્ર સરકાર ભારતનાં તમામ વિસ્તારોમાં વિકાસનાં મીઠાં ફળ પહોંચે એવું સુનિશ્ચિત કરવા માંગે છે. તેમણે આશા વ્યક્ત કરી હતી કે, સંત કબીરનાં ઉપદેશો આપણને નવા ભારતનું વિઝન સાકાર કરવા માટે મદદરૂપ બને.
પ્રધાનમંત્રી આવતીકાલે વર્લ્ડ સસ્ટેઇનેબલ ડેવલપમેન્ટ સમિટ 2018નું ઉદ્ઘાટન કરશે

પ્રધાનમંત્રી 16 ફેબ્રુઆરી ને શુક્રવારે નવી દિલ્હીમાં વિજ્ઞાન ભવન ખાતે વર્લ્ડ સસ્ટેઇનેબલ ડેવલપમેન્ટ સમિટ (ડબલ્યુએસડીએસ) 2018નું ઉદ્ઘાટન કરશે. ડબલ્યુએસડીએસ, ધ એનર્જી એન્ડ રિસોર્સીસ ઇન્સ્ટિટ્યૂટ (ટેરી)નો મુખ્ય મંચ છે અને સ્થાયી વિકાસ, ઊર્જા અને પર્યાવરણનાં ક્ષેત્રોમાં વૈશ્વિક આગેવાનો અને વિચારકોને એક મંચ પર લાવવા ઇચ્છે છે. સમિટમાં યજમાન તરીકે કેટલીક પ્રસિદ્ધ વ્યક્તિઓ ઉપસ્થિત રહેશે, જેમાં કેન્દ્રિય પર્યાવરણ, વન અને આબોહવામાં પરિવર્તન મંત્રી ડો. હર્ષ વર્ધન, ઉદ્યોગ અને વાણિજ્ય મંત્રી શ્રી સુરેશ પ્રભુ, હાઉસિંગ અને શહેરી બાબતોનાં રાજ્ય કક્ષાનાં કેન્દ્રિય મંત્રી (સ્વતંત્ર હવાલો) શ્રી હરદીપ પુરી, રાજ્ય કક્ષાનાં કેન્દ્રિય નાગરિક ઉડ્ડયન મંત્રી શ્રી જયંત સિંહા તેમજ મુખ્ય રાજકીય અને કોર્પોરેટ લીડર્સ સામેલ છે. ચાલુ વર્ષની થીમ ‘પાર્ટનરશિપ ફોર અ રિસાયલન્ટ પ્લેનેટ’ છે. આ થીમ સાથે ડબલ્યુએસડીએસ 2018, આબોહવામાં ફેરફારને કારણે વિકાસશીલ અર્થતંત્રો જે તાત્કાલિક પડકારોનો સામનો કરી રહ્યા છે તે પડકારોનાં સમાધાનનું કાર્ય માળખું ઊભું કરવા ઇચ્છે છે. આ સમિટ વિવિધ પ્રકારની સમસ્યાઓનું સમાધાન કરશે, જેમાં જમીનનાં ધોવાણને અટકાવવું, શહેરોને જમીનમાં કચરો દાટવાની સમસ્યામાંથી મુક્ત કરવા, કચરાનાં અસરકારક વ્યવસ્થાપનની પદ્ધતિઓ, હવાનાં પ્રદૂષણનો અસરકારક રીતે સામનો કરવા, સંસાધન અને ઊર્જાદક્ષતા વધારવાનાં પગલાં, સ્વચ્છ ઉર્જાના સંક્રમણને સુવિધાયુક્ત બનાવવું, આબોહવા પરિવર્તનનું અસરકારક રીતે શમન કરવા નાણાકીય વ્યવસ્થા ઊભી કરવી જેવા મુદ્દા સામેલ છે. ડબલ્યુએસડીએસ 2018માં ઉભું કરાયેલું ‘ગ્રીનોવેશન એક્ઝિબિશન’ સ્થાયી વિકાસ લક્ષ્યાંકો પૂર્ણ કરવા માટે અત્યાધુનિક ટેકનોલોજીકલ સાધનો પ્રદર્શિત કરશે. સમિટમાં 2000થી વધારે પ્રતિનિધિઓ ભાગ લેશે એવી અપેક્ષા છે, જેમાં સમગ્ર વિશ્વમાંથી નીતિનિર્માતાઓ, સંશોધકો, થિંક ટેંક, રાજદ્વારીઓ અને કોર્પોરેટ સામેલ થશે. પ્રસિદ્ધ આંતરરાષ્ટ્રીય વક્તાઓ વિવિધ મુદ્દાઓ પર સંબોંધન કરશે, જેમાં જમીન, હવા અને જળ પર અસર ઘટાડવી તેમજ સંપૂર્ણ સત્રમાં કાર્યક્ષમ રીતે સંસાધનોનો ઉપયોગ કરવાનાં માધ્યમો અને રીતો વગેરેનો સમાવેશ થાય છે. ડબલ્યુએસડીએસ 2018માં થીમેટિક ટ્રેકમાં સ્થાયીપણાં સાથે સંબંધિત મુદ્દાઓ સામેલ હશે, જેમાં કાર્બન માર્કેટ અને પ્રાઇઝિંગ, સ્થાયી પરિવહન, મજબૂત શહેરો, સૌર ઊર્જા અને રેફ્રિજરન્ટ ટેકનોલોજી સામેલ છે. ધ એનર્જી એન્ડ રિસોર્સીસ ઇન્સ્ટિટ્યૂટ (ટેરી) 15, 16 અને 17 ફેબ્રુઆરીનાં રોજ નવી દિલ્હીમાં તેનાં મુખ્ય ફોરમ વર્લ્ડ સસ્ટેઇનેબલ ડેવલપમેન્ટ સમિટ (ડબલ્યુએસડીએસ) ની વર્ષ 2018ની આવૃત્તિની યજમાની કરી રહ્યું છે.
નેપાળનાં પ્રધાનમંત્રીની ભારતની સત્તાવાર મુલાકાત દરમિયાન ભારત-નેપાળનું સંયુક્ત નિવેદન (07 એપ્રિલ, 2018)

નેપાળનાં પ્રધાનમંત્રી રાઇટ ઑનરેબલ શ્રી કે પી શર્મા ઓલી ભારતનાં પ્રધાનમંત્રી શ્રી નરેન્દ્ર મોદીનાં આમંત્રણનો સ્વીકાર કરીને 6 એપ્રિલથી 8 એપ્રિલ, 2018 સુધી ભારતની સત્તાવાર મુલાકાતે આવ્યાં છે. બંને પ્રધાનમંત્રીઓએ ભારત અને નેપાળ વચ્ચેનાં બહુપક્ષીય સંબંધોનાં તમામ પ્રકારનાં પાસાંની વિસ્તૃત સમીક્ષા કરી હતી. તેમણે બંને દેશોની સરકાર, ખાનગી ક્ષેત્ર અને બંને દેશોનાં નાગરિક સ્તરે ગાઢ થતાં સંબંધોને આવકાર આપ્યો હતો. બંને પ્રધાનમંત્રીઓએ સમાનતા, પારસ્પરિક વિશ્વાસ, સન્માન અને લાભનાં આધારે બંને દેશો વચ્ચેનાં દ્વિપક્ષીય સંબંધોને નવી ઊંચાઈએ લઈ જવા સંયુક્તપણે કામ કરવાની કટિબદ્ધતા વ્યક્ત કરી હતી. ભારત અને નેપાળ વચ્ચેનાં મૈત્રીપૂર્ણ સંબંધો બંને દેશો વચ્ચેનાં ઐતિહાસિક પાયા અને સાંસ્કૃતિક જોડાણ તથા લોકો વચ્ચેનાં ગાઢ સંબંધો પર નિર્મિત છે એ વાતને યાદ કરીને બંને પ્રધાનમંત્રીઓએ દ્વિપક્ષીય સંબંધોને મજબૂત કરવામાં નિયમિતપણે ઉચ્ચ સ્તરીય રાજકીય આદાનપ્રદાનોનાં મહત્ત્વ પર ભાર મૂક્યો હતો. પ્રધાનમંત્રી ઓલીએ જણાવ્યું હતું કે, તેમની સરકાર ભારત સાથે મૈત્રીપૂર્ણ સંબંધોને વધારે મજબૂત કરવાની અતિ મહત્ત્વપૂર્ણ બાબતોને સમજે છે. તેમણે આર્થિક પરિવર્તન અને વિકાસ માટે ભારતની પ્રગતિ અને સમૃદ્ધિમાંથી લાભ લઈ શકે એ રીતે દ્વિપક્ષીય સંબંધો વિકસાવવા નેપાળની સરકારની ઇચ્છા વ્યક્ત કરી હતી. પ્રધાનમંત્રી મોદીએ પ્રધાનમંત્રી ઓલીને ખાતરી આપી હતી કે નેપાળ સરકારની પ્રાથમિકતાઓ મુજબ નેપાળ સાથે ભાગીદારીને મજબૂત કરવા ભારત કટિબદ્ધ છે અને રહેશે. પ્રધાનમંત્રીએ મોદીએ જણાવ્યું હતું કે, ભારત સરકારનો ‘સબકા સાથ સબકા વિકાસ’નો દ્રષ્ટિકોણ ભારતનેતેનાપોતાનાં પડોશી દેશો સાથે સર્વસમાવેશક વિકાસ અને સમૃદ્ધિનાં સહિયારા વિઝન સાથેના સંબંધો રાખવા માર્ગદર્શન પૂરું પાડે છે.પ્રધાનમંત્રી ઓલીએ જણાવ્યું હતું કે, નેપાળમાં સીમાચિહ્નરૂપ રાજકીય પરિવર્તન થયા પછી તેમની સરકાર નેપાળની આર્થિક કાયાપલટ કરવા ઇચ્છે છે અને તેમની સરકારનો સિદ્ધાંત ‘સમૃદ્ધ નેપાળ, સુખી નેપાળી’ છે. પ્રધાનમંત્રી મોદીએ નેપાળમાં સ્થાનિક સ્તરે, સંઘીય સંસદ અને સૌપ્રથમ પ્રાંતીય ચૂંટણીઓ સફળતાપૂર્વક યોજવા બદલ નેપાળની સરકાર અને જનતાને અભિનંદન આપ્યાં હતાં તથા તેમનાં સ્થિરતા અને વિકાસનાં મંત્રની પ્રશંસા કરી હતી. બંને પ્રધાનમંત્રીઓએ નેપાળમાં વીરગંજ ખાતે ઇન્ટિગ્રેટેડ ચેક પોસ્ટનું ઉઘાટન કર્યું હતું. તેમણે આશા વ્યક્ત કરી હતી કે, આ ચેક પોસ્ટ વહેલાસર કાર્યરત થવાથી સીમા પાર વેપાર અને ચીજવસ્તુઓ તથાલોકોની અવરજવરમાં વધારો થશે તેમજ સહિયારી વૃદ્ધિ અને વિકાસ માટે મોટી તકો ઊભી થશે. બંને પ્રધાનમંત્રીઓ ભારતમાં મોતિહારી ખાતે મોતિહારી-આમ્લેખગંજ ક્રોસ-બોર્ડર પેટ્રોલિયમ પ્રોડક્ટ્સ પાઇપલાઇનનાભૂમિપૂજનનાં પણસાક્ષી બન્યાં હતાં. બંને પ્રધાનમંત્રીઓએ નેપાળમાં દ્વિપક્ષીય પ્રોજેક્ટનાં ઝડપી અમલીકરણ માટે જરૂરિયાત પર ભાર મૂક્યો હતો તથા વિવિધ ક્ષેત્રોમાં સાથસહકારને પ્રોત્સાહન આપવા હાલની દ્વિપક્ષીય વ્યવસ્થાઓને પુનઃસક્રિય કરવાની જરૂરિયાત પણ વ્યક્ત કરી હતી. આજે પારસ્પરિક હિતનાં નીચેનાં મહત્ત્વપૂર્ણ ક્ષેત્રો પર ત્રણ અલગ-અલગ સંયુક્ત નિવેદનોની લિન્ક નીચે મુજબ છેઃ બંને પ્રધાનમંત્રીઓ સંમત થયાં હતાં કે, આ મુલાકાત બંને દેશો વચ્ચે બહુપક્ષીય ભાગીદારીને નવી ગતિ આપશે. પ્રધાનમંત્રી ઓલીએ ભારતની મુલાકાત લેવા આમંત્રણ આપવા બદલ તથા તેમનાં અને તેમનાં પ્રતિનિધિમંડળને ઉષ્માભર્યો આવકાર આપવા બદલ પ્રધાનમંત્રી મોદીનો આભાર માન્યો હતો. પ્રધાનમંત્રી ઓલીએ નેપાળની વહેલામાં વહેલી તકે મુલાકાત લેવા પ્રધાનમંત્રી મોદીને આમંત્રણ આપ્યું હતું. પ્રધાનમંત્રી મોદીએ આમંત્રણનો સ્વીકાર કર્યો હતો. હવે રાજદ્વારી ચેનલ્સ મારફતે તારીખો નક્કી થશે.
હૈદરાબાદની જીનોમ વૈલીમાં જૈવ ઔષધીય અનુસંધાન માટે રાષ્ટ્રીય સંસાધન સુવિધાના ગઠનને કેબિનેટની અનુમતિ

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે આજે સ્વાસ્થ્ય તેમજ પરિવાર કલ્યાણ મંત્રાલયના સ્વાસ્થ્ય અનુસંધાન વિભાગના પ્રસ્તાવને મંજૂરી આપી દીધી છે. આ પ્રસ્તાવ અંતર્ગત જૈવ ઔષધીય અનુસંધાન માટે હૈદરાબાદની જીનોમ વેલીમાં ભારતીય આયુર્વિજ્ઞાન અનુસંધાન પરિષદ દ્વારા રાષ્ટ્રીય સંસાધન સુવિધાનું ગઠન કરાશે. પરિયોજનાનો કુલ ખર્ચ 338.58 કરોડ રૂપિયા છે તેમજ આનો 2018-19 સુધી ક્રિયાશીલ થવાની સંભાવના છે. આધારભૂત તેમજ પ્રયુક્ત જૈવ ઔષધીય અનુસંધાનના વિસ્તારમાં આ સંસ્થાન પોતાની તરફથી એકલી સંસ્થાન હશે. સંસ્થાને પશુઓ જેવા કે વાનર તેમજ મૂળ પેરાલક્ષી તેમજ જનુકીય રીતે સંશોધિત ઉંદર, જેની શોધ તેમજ વિકાસ ઉત્પાદોના પરીક્ષણમાં પ્રયોગ થાય છે, જેને પ્રજનન તેમજ આવાસનની એક વિશ્વ સ્તરીય સુવિધા તરીકે વિકસિત કરાશે. સંસ્થાનમાં આધુનિક જૈવ ઔષધીય અનુસંધાનને આગળ વધારવા માટે કેટલીક પ્રયોગશાળા-પશુ તેમજ સંબંધિત તકનીકોની વ્યવસ્થા કરાશે, ખાસ કરીને આયુર્વિજ્ઞાન મહાવિદ્યાલયો તેમજ એકેડમીક સંસ્થાનો, વિશ્વવિદ્યાલયો તેમજ જૈવ પ્રૌદ્યોગિકી / જૈવ ઔષધ કંપનીઓમાં શોધને સુસાધ્ય બનાવવા માટે. કેન્દ્રમાં જૈવ ઔષધીય અનુસંધાનના વિશિષ્ટ કાર્યક્ષેત્રોમાં કાર્મિકોના પ્રશિક્ષણની સુવિધાઓ પણ ઉપલબ્ધ થશે. રાજ્ય સરકારના ભારતીય આયુર્વિજ્ઞાન અનુસંધાન પરિષદને હૈદરાબાદની જીનોમ વેલીમાં જૈવ ઔષધીય અનુસંધાન માટે રાષ્ટ્રીય પશુ સંસાધન સુવિધા બનાવવા હેતુ 102.69 એકર જમીન મફત ફાળવાશે.
પ્રધાનમંત્રીએ મહામહિમ મિખાઇલ ગોર્બાચેવના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ મહામહિમ મિખાઇલ ગોર્બાચેવના નિધન પર ઊંડો શોક વ્યક્ત કર્યો છે. એક ટ્વિટમાં, પ્રધાનમંત્રીએ કહ્યું; “હું 20મી સદીના અગ્રણી રાજનેતાઓમાંના એક મહામહિમ મિખાઇલ ગોર્બાચેવના પરિવાર અને મિત્રો પ્રત્યે ઊંડી સંવેદના વ્યક્ત કરું છું, જેમણે ઈતિહાસમાં અમીટ છાપ છોડી છે. અમે ભારત સાથેના સંબંધોને મજબૂત કરવામાં તેમના યોગદાનને યાદ કરીએ છીએ અને તેની કદર કરીએ છીએ.”
પ્રધાનમંત્રીએ નેશનલ સાયન્સ ડે પર વૈજ્ઞાનિકોને શુભેચ્છા પાઠવી, શ્રી સી.વી. રામનને વિજ્ઞાનમાં તેમના યોગદાન બદલ સલામ કરી

પ્રધાનમંત્રી શ્રી નરેન્દ્ર મોદીએ નેશનલ સાયન્સ ડે પર વૈજ્ઞાનિકોને શુભેચ્છા પાઠવી હતી. પ્રધાનમંત્રી શ્રી સી.વી. રામનને પણ વિજ્ઞાનમાં તેમના યોગદાન બદલ સલામ કરી હતી. પ્રધાનમંત્રીએ કહ્યું હતું કે, “નેશનલ સાયન્સ ડે પર વૈજ્ઞાનિકોના સમુદાયને મારી શુભેચ્છા અને શુભકામનાઓ. રાષ્ટ્રના નિર્માણ અને ઉન્નતિમાં તેમની ભૂમિકા સર્વોચ્ચ છે. આપણે શ્રી સી.વી.રામનને વિજ્ઞાનમાં તેમના પાયાના યોગદાન માટે સલામ કરીએ, કે જે વિજ્ઞાનમાં ઉત્સાહી પેઢીઓને સતત પ્રેરણા આપી રહ્યું છે.”